CELEX: 32021R2192
Language: da
Date: 2021-12-13 00:00:00
Title: Rådets gennemførelsesforordning (EU) 2021/2192 af 13. december 2021 om gennemførelse af artikel 21, stk. 2, i forordning (EU) 2016/44 om restriktive foranstaltninger på baggrund af situationen i Libyen

13.12.2021   
               
               
                  DA
               
               
                  Den Europæiske Unions Tidende
               
               
                  LI 445/1
               
            
         RÅDETS GENNEMFØRELSESFORORDNING (EU) 2021/2192
         af 13. december 2021
         om gennemførelse af artikel 21, stk. 2, i forordning (EU) 2016/44 om restriktive foranstaltninger på baggrund af situationen i Libyen
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EU) 2016/44 af 18. januar 2016 om restriktive foranstaltninger på baggrund af situationen i Libyen og om ophævelse af forordning (EU) nr. 204/2011 (1), særlig artikel 21, stk. 2,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Rådet vedtog den 18. januar 2016 forordning (EU) 2016/44.
                  
               
                     (2)
                  
                  
                     Rådet vedtog den 14. oktober 2020 gennemførelsesafgørelse (FUSP) 2020/1483 (2) og Rådets gennemførelsesforordning (EU) 2020/1481 (3), som udpegede én person, der er involveret i handlinger, som truer freden, sikkerheden eller stabiliteten i Libyen, og som har tætte forbindelser, herunder finansielle, til Wagner Group.
                  
               
                     (3)
                  
                  
                     I sine konklusioner af 24. og 25. juni 2021 bekræftede Det Europæiske Råd sit engagement i Libyens stabiliseringsproces under De Forenede Nationers auspicier og opfordrede til fremskridt med den inklusive og libyskejede politiske dialog og til tilbagetrækning af alle fremmede styrker og lejesoldater hurtigst muligt.
                  
               
                     (4)
                  
                  
                     Rådet er fortsat bekymret over situationen i Libyen og navnlig over handlinger, som truer freden, sikkerheden eller stabiliteten i landet.
                  
               
                     (5)
                  
                  
                     I denne forbindelse bør én person, der er involveret i sådanne handlinger, føjes til listen over personer og enheder, der er underlagt restriktive foranstaltninger, jf. bilag III til forordning (EU) 2016/44.
                  
               
                     (6)
                  
                  
                     Bilag III til forordning (EU) 2016/44 bør derfor ændres i overensstemmelse hermed —
                  
               VEDTAGET DENNE FORORDNING:
         
            Artikel 1
            Bilag III til forordning (EU) 2016/44 ændres som anført i bilaget til nærværende forordning.
         
         
            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 13. december 2021.
            
               
                  På Rådets vegne
               
               J. BORRELL FONTELLES
               
                  Formand
               
            
         
         
            (1)  EUT L 12 af 19.1.2016, s. 1.
         
            (2)  Rådets gennemførelsesafgørelse (FUSP) 2020/1483 af 14. oktober 2020 om gennemførelse af afgørelse (FUSP) 2015/1333 om restriktive foranstaltninger på baggrund af situationen i Libyen (EUT L 341 af 15.10.2020, s. 16).
         
            (3)  Rådets gennemførelsesforordning (EU) 2020/1481 af 14. oktober 2020 om gennemførelse af artikel 21, stk. 2, i forordning (EU) 2016/44 om restriktive foranstaltninger på baggrund af situationen i Libyen (EUT L 341 af 15.10.2020, s. 7).
      
      
         
            BILAG
            I bilag III til forordning (EU) 2016/44 tilføjes følgende under overskriften »A. Personer«:
            
               
                            
                        
                        
                           Navn
                        
                        
                           Identificerende oplysninger
                        
                        
                           Begrundelse
                        
                        
                           Opført på listen den
                        
                     
                           »23.
                        
                        
                           KUZNETSOV, Aleksandr (Alexander) Sergeevich)
                           (Александр Сергеевич КУЗНЕЦОВ)
                        
                        
                           Stilling(er): Øverstbefalende for 1. angrebs- og rekognoceringskompagni i Wagner Group.
                           Kaldesignal: Ratibor
                           Fødselsdato: 8. oktober 1977
                           Fødested: Nikolskoye, tidligere USSR (nu Den Russiske Føderation)
                           Nationalitet: russisk
                           Wagner Group-ID: M-0271
                           Køn: mand
                        
                        
                           Aleksandr Sergeevich Kuznetsov tilhører kommandostrukturen i Wagner Group, en privat militær enhed uden selvstændig retssubjektivitet med base i Rusland. Han overtog kommandoen over 1. angrebs- og rekognoceringskompagni i Wagner Group i 2014. Han blev i september 2019 i Libyen såret i kamp sammen med Libyens nationale befrielseshær (NLA) som øverstbefalende for Wagner Groups militære operative enheder. Kuznetsov er gennem sin stilling og sine handlinger ansvarlig for Wagner Groups aktiviteter, som truer freden, stabiliteten og sikkerheden i Libyen.
                        
                        
                           13.12.2021«